stanford-oval/wikipedia huggingface dataset:
สหพันธ์สาธารณรัฐสังคมนิยมยูโกสลาเวีย

สหพันธ์สาธารณรัฐสังคมนิยมยูโกสลาเวีย (อังกฤษ: Socialist Federal Republic of Yugoslavia, SFR Yugoslavia, SFRY) เป็นประเทศในยุคสหพันธ์สาธารณรัฐสังคมนิยม ปกครองในยุครัฐคอมมิวนิสต์ ตั้งแต่ ค.ศ. 1945 ถึง ค.ศ. 1992 ในคาบสมุทรบอลข่านและล่มสลายหลังจากสงครามยูโกสลาเวีย ในปี ค.ศ. 1990 และเคยเป็นอดีตรัฐบริวารของสหภาพโซเวียต ตั้งแต่ ค.ศ. 1948
ที่มา

ยูโกสลาเวีย, ที่ใช้ในภาษาไทยนั้นทับศัพท์จากปริวรรตเป็นอักษรละตินว่า Jugoslavija, โดยการแยกคำดังนี้ jug (ภาษาเซอร์เบีย-โครเอเชีย "j" ปริวรรตเป็นอักษรภาษาอังกฤษตรงกับ "y") และ slavija. คำแปลในภาษาเซอร์เบีย-โครเอเชีย ภาษามาซิโดเนีย, และ ภาษาสโลวีเนีย คำว่า jug หมายถึง "ทิศใต้", ส่วนคำว่า slavija ("สลาเวีย") หมายถึง ("ดินแดนสลาฟ"). คำว่า  Jugoslavija "หมายถึง" "สลาฟ-ใต้" หรือ "ดินแดนแห่งชาวสลาฟตอนใต้". เป็นการรวมตัวของ 6 ชนชาติในดินแดนสลาฟใต้ ซึ่งประกอบด้วย: ชาวโครเอเชีย, ชาวมาซิโดเนีย, ชาวมอนเตเนโกร, ชาวบอสเนีย, ชาวเซิร์บ และ ชาวสโลวีน. ยูโกสลาเวีย ได้ประกาศใช้เป็นชื่อประเทศอย่างเป็นทางการเมื่อ ค.ศ. 1945 จนถึง ค.ศ. 1992.
ค.ศ. 1918 ยูโกสลาเวีย ได้มีการสถาปนาอย่างเป็นทางการภายหลังสงครามโลกครั้งที่ 1 ว่า "ราชอาณาจักรแห่งชาวเซิร์บ โครแอต และ สโลวีน". ภายหลัง สมเด็จพระเจ้าอเล็กซานเดอร์ที่ 1 ได้มีการเปลี่ยนชื่อประเทศเป็น "ราชอาณาจักรยูโกสลาเวีย" เมื่อ ค.ศ. 1929  แต่คำว่า "ยูโกสลาเวีย" เป็นชื่อเรียกกันอย่างง่าย ๆ มาตั้งแต่ต้น. ระหว่างช่วงสงครามโลกครั้งที่ 2 สภาต่อต้านลัทธิฟาสซิสต์เพื่อการปลดปล่อยยูโกสลาเวีย (AVNOJ) ได้ก่อตั้งขึ้นเมื่อ ค.ศ. 1943 มีภารกิจในการรวมชาติขึ้นใหม่ภายใต้ สหพันธรัฐประชาธิปไตยยูโกสลาเวีย (DF Yugoslavia, DFY), โดยมีรูปแบบการปกครองของสาธารณรัฐ-หรือ-ราชอาณาจักรเพียงในนาม.
ค.ศ. 1945, ได้ยกสถานะประเทศเป็น สหพันธ์สาธารณรัฐประชาชนยูโกสลาเวีย (FPR Yugoslavia, FPRY), ภายใต้รัฐธรรมนูญใหม่ในปี ค.ศ. 1946 ค.ศ. 1963 ได้ยกสถานะประเทศอีกครั้งเป็น สหพันธ์สาธารณรัฐสังคมนิยมยูโกสลาเวีย (SFR Yugoslavia, SFRY). ชื่อประเทศอย่างเป็นทางการ ได้รับความนิยมจากประชาชนโดยใช้ภาษราชการทั้ง 3 ภาษาของยูโกสลาเวีย ซึ่งมีระยะเวลาใช้นานที่สุด. ชื่อเรียกในภาษาเซอร์เบีย-โครเอเชีย, ส่วนภาษาสโลวีเนีย มีความแตกต่างในการเขียน และ อ่านออกเสียง "Socialist". ดังนี้:
ภาษาเซอร์เบีย-โครเอเชีย และ ภาษามาซิโดเนีย
ปริวรรตเป็นอักษรละติน: Socijalistička Federativna Republika Jugoslavija.
อักษรซีริลลิก: Социјалистичка Федеративна Република Југославија.
เสียงอ่านภาษาบอสเนีย-โครเอเชีย-มอนเตเนโกร-เซอร์เบีย: [sot͡sijalǐstit͡ʃkaː fêderatiːʋnaː repǔblika juɡǒslaːʋija]
เสียงอ่านภาษามาซิโดเนีย: [sɔt͡sijaˈlistit͡ʃka fɛdɛraˈtivna rɛˈpublika juɡɔˈsɫavija]
ภาษาสโลวีเนีย
Socialistična federativna republika Jugoslavija, ออกเสียง: [sɔt͡sjaˈlìːstit͡ʃna fɛdɛraˈtíːwna rɛˈpùːblika jugɔˈslàːʋija].
ประวัติศาสตร์ > การล่มสลาย และ วิกฤติทางการเมือง

บทความหลัก: การล่มสลายของยูโกสลาเวีย, สงครามยูโกสลาเวีย, สงครามคอซอวอ, และ เซอร์เบียและมอนเตเนโกร
การปกครอง

| ชื่อ | เมีองหลวง | ธง | ตราแผ่นดิน | ตำแหน่ง |
| --- | --- | --- | --- | --- |
| สาธารณรัฐสังคมนิยมบอสเนียและเฮอร์เซโกวีนา | ซาราเยโว |  |  |  สโลวีเนีย โครเอเชีย บอสเนียและ เฮอร์เซโกวีนา มอนเตเนโกร มาซิโดเนีย เซอร์เบีย วอยวอดีนา คอซอวอ  |
| สาธารณรัฐสังคมนิยมโครเอเชีย | ซาเกร็บ |  |  |  สโลวีเนีย โครเอเชีย บอสเนียและ เฮอร์เซโกวีนา มอนเตเนโกร มาซิโดเนีย เซอร์เบีย วอยวอดีนา คอซอวอ  |
| สาธารณรัฐสังคมนิยมมาซิโดเนีย | สโกเปีย |  |  |  สโลวีเนีย โครเอเชีย บอสเนียและ เฮอร์เซโกวีนา มอนเตเนโกร มาซิโดเนีย เซอร์เบีย วอยวอดีนา คอซอวอ  |
| สาธารณรัฐสังคมนิยมมอนเตเนโกร | ตีโตกราด ปัจจุบันเปลี่ยนชื่อเป็น พอดกอรีตซา |  |  |  สโลวีเนีย โครเอเชีย บอสเนียและ เฮอร์เซโกวีนา มอนเตเนโกร มาซิโดเนีย เซอร์เบีย วอยวอดีนา คอซอวอ  |
| สาธารณรัฐสังคมนิยมเซอร์เบีย คอซอวอ วอยวอดีนา | เบลเกรด พริสตีนา นอวีซาด |  |  |  สโลวีเนีย โครเอเชีย บอสเนียและ เฮอร์เซโกวีนา มอนเตเนโกร มาซิโดเนีย เซอร์เบีย วอยวอดีนา คอซอวอ  |
| สาธารณรัฐสังคมนิยมสโลวีเนีย | ลูบลิยานา |  |  |  สโลวีเนีย โครเอเชีย บอสเนียและ เฮอร์เซโกวีนา มอนเตเนโกร มาซิโดเนีย เซอร์เบีย วอยวอดีนา คอซอวอ  |
มรดก

อดีตยูโกสลาเวีย เป็นคำซึ่งใช้เรียกรัฐในปัจจุบันซึ่งเกิดขึ้นภายหลังการล่มสลายของสหพันธ์สาธารณรัฐสังคมนิยมยูโกสลาเวีย ประเทศเหล่านี้ เรียงจากตะวันตกเฉียงเหนือไปทางตะวันออกเฉียงใต้ ประกอบด้วย
สหพันธ์สาธารณรัฐยูโกสลาเวีย
มอนเตเนโกร
เซอร์เบีย
คอซอวอ ประกาศเอกราชฝ่ายเดียวในปี พ.ศ. 2551 จนถึงปัจจุบัน อธิปไตยของคอซอวอยังคงเป็นประเด็นถกเถียงกันอยู่
สโลวีเนีย
โครเอเชีย
บอสเนียและเฮอร์เซโกวีนา
สาธารณรัฐเซิร์ปสกา
มาซิโดเนียเหนือ
ดินแดนของอดีตยูโกสลาเวียตั้งอยู่ในพื้นที่ภูมิศาสตร์บอลข่านตะวันตก ในการจำกัดความคำดังกล่าวของสหภาพยุโรป บอลข่านตะวันตกไม่นับรวมสโลวีเนีย แต่นับรวมแอลเบเนีย สโลวีเนียเป็นประเทศซึ่งแยกตัวออกมาจากอดีตยูโกสลาเวียเพียงประเทศเดียวที่เข้าร่วมสหภาพยุโรป โครเอเชีย มาเซโดเนียและมอนเตเนโกรเป็นผู้สมัครอย่างเป็นทางการ ขณะที่เซอร์เบียได้ยื่นสมัครสมาชิกภาพและถูกจัดว่า "มีศักยภาพที่จะเป็นผู้สมัคร" บอสเนียและเฮอร์เซโกวีนาและสาธารณรัฐคอซอวอยังไม่ได้ยื่นสมัครสมาชิกภาพ หากอย่างไรก็ตามก็ได้รับรองว่า "มีศักยภาพที่จะเป็นผู้สมัคร" สำหรับการขยายตัวที่เป็นไปได้ในอนาคตของสหภาพยุโรป
| 0 | 1 | 2 | 3 | 4 |
| --- | --- | --- | --- | --- |
| สาธารณรัฐ (ประเทศ) | 1991 | 2011 | อัตราการเจริญเติบโต p.a. (avg) | อัตราการเจริญเติบโต (2011 est.) |
| บอสเนียและเฮอร์เซโกวีนา | 4,377,000 | 4,622,000 | +0.18% | +0.01% |
| โครเอเชีย | 4,784,000 | 4,484,000 | -0.22% | -0.08% |
| นอร์ทมาซิโดเนีย | 2,034,000 | 2,077,000 | +0.07% | +0.25% |
| มอนเตเนโกร | 615,000 | 662,000 | +0.25% | -0.71% |
| เซอร์เบีย | 9,778,991 | 7,310,000 | -0.12% | -0.47% |
| สโลวีเนีย | 1,913,000 | 2,000,000 | +0.15% | -0.16% |
| รวม | 23,229,846 | 23,000,000 | +0.09% | N/A |
ที่มา: The CIA Factbook estimates for the successor states, ข้อมูลเมื่อ กรกฎาคม 2011
ดูเพิ่ม

รัฐธรรมนูญแห่งยูโกสลาเวีย
ดนตรียูโกสลาเวีย
ประวัติศาสตร์บอลข่าน
พัฒนาการประวัติศาสตร์เซอร์เบีย
ประวัติศาสตร์คอมพิวเตอร์ในสหพันธ์สาธารณรัฐสังคมนิยมยูโกสลาเวีย
ยูโกสลาเวียในกีฬาโอลิมปิก
เชิงอรรถ และ อ้างอิง

เชิงอรรถ:
1 2  Benson, Leslie; Yugoslavia: a Concise History; Palgrave Macmillan, 2001 ISBN 0-333-79241-6
↑  Proclamation of Constitution of the Federative People's Republic of Yugoslavia, 31. 1. 1946. ที่ เวย์แบ็กแมชชีน.
↑  "European Commission - Enlargement - Candidate and Potential Candidate Countries". Europa web portal. สืบค้นเมื่อ 1 August 2009.
↑  Excluding Kosovo
↑  The last Yugoslavian census in 1991.
อ้างอิง:
แหล่งข้อมูลอื่น

Orders and Decorations of the SFRY เก็บถาวร 2006-06-21 ที่ เวย์แบ็กแมชชีน
List of leaders of SFRY เก็บถาวร 2007-05-16 ที่ เวย์แบ็กแมชชีน
Yugoslavia's Self-Management by Daniel Jakopovich
"Yugoslavia: the outworn structure" (CIA) Report from November 1970
CWIHP at the Wilson Center for Scholars: Primary Document Collection on Yugoslavia in the Cold War
แผนที่ลำดับการแยกตัวจากอดีตยูโกสลาเวีย
สันนิบาตแห่งชาติรัฐฉานเพื่อประชาธิปไตย

พรรคสันนิบาตแห่งชาติรัฐฉานเพื่อประชาธิปไตย (อังกฤษ: Shan National League for Democracy) เป็นพรรคการเมืองในรัฐฉาน มีสมาชิกเป็นทั้งชาวไทใหญ่และชนกลุ่มน้อยอื่น ๆ ในรัฐฉาน เช่น ชาวปะหล่อง ชาวปะโอ เป็นพรรคการเมืองของชนกลุ่มน้อยที่ใหญ่พรรคหนึ่งในพม่า ในการเลือกตั้งเมื่อ พ.ศ. 2533 ได้ 23 ที่นั่ง มีบทบาทในการเคลื่อนไหวทางการเมืองภายในพม่าเป็นหลัก
จอห์น เดนเวอร์

| จอห์น เดนเวอร์ |
| --- | --- |

ข้อมูลพื้นฐาน
ชื่อเกิด: เฮนรี จอห์น ดอยท์เชนดอร์ฟ จูเนียร์
รู้จักในชื่อ: John Deutschendorf, Henry Deutschendorf, Jr
เกิด: 31 ธันวาคม ค.ศ. 1943(1943-12-31),   รอสเวลล์ รัฐนิวเม็กซิโก สหรัฐอเมริกา
เสียชีวิต: 12 ตุลาคม ค.ศ. 1997(1997-10-12) (53 ปี), อ่าวมอนเทเร รัฐแคลิฟอร์เนีย สหรัฐอเมริกา
แนวเพลง:  โฟล์ก  โฟล์กร็อก  ป็อป  เวสต์เทรนคันทรี 
อาชีพ:  นักร้อง  นักแต่งเพลง  นักดนตรี  โปรดิวเซอร์เพลง  นักแสดง  นักเขียน  กวี  โปรดิวเซอร์ 
ช่วงปี: ค.ศ. 1962-1997
ค่ายเพลง:  เมอร์คิวรี  อาร์ซีเอ  วินด์สตาร์  โซนีวันเดอร์ 

เว็บไซต์: johndenver.com
เฮนรี จอห์น ดอยท์เชนดอร์ฟ จูเนียร์ (อังกฤษ: Henry John Deutschendorf, Jr.) หรือที่รู้จักในชื่อ จอห์น เดนเวอร์ (อังกฤษ: John Denver, 31 ธันวาคม ค.ศ. 1943 – 12 ตุลาคม ค.ศ. 1997) เป็นนักร้อง-นักแต่งเพลงแนวคันทรี-โฟล์ก นักแสดง นักกิจกรรมทางสังคมและนักมนุษยชนชาวอเมริกัน ที่มีชื่อเสียงในงานดนตรีเดี่ยวและงานเพลงอคูสติกที่สุดคนหนึ่งและมียอดจำหน่ายสูงที่สุดคนหนึ่งแห่งทศวรรษที่ 70 โดยในปี ค.ศ. 1973 เขาได้รับการจัดอันดับให้เป็นศิลปินที่มียอดจำหน่ายสูงที่สุด นิตยสารออลมิวได้กล่าวถึงเดนเวอร์ว่า "เป็นบุคคลที่เหล่าบรรดาศิลปินในยุคทองของเขารักยิ่ง". เดนเวอร์มีเชื้อสายทั้งไอริชและเยอรมัน เขาเติบโตในครอบครัวทหารโดยพ่อของเขาเป็นนายทหารสัญญาบัตรยศนาวาอากาศโทแห่งกองทัพอากาศสหรัฐอเมริกา สมัยเด็กเดนเวอร์ได้ย้ายที่อยู่บ่อยครั้ง เขาได้เริ่มเล่นกีตาร์ตอนอายุ 11 ขวบ และเริ่มงานดนตรีด้วยการร่วมวงโฟล์กวงหนึ่งในช่วงปลายยุค 1960 จวบจนปัจจุบัน เดนเวอร์ได้สรรค์สร้างงานดนตรีมาแล้วกว่า 300 เพลง โดยกว่า 200 เพลงที่เขาได้เรียบเรียงเองทั้งหมด และตลอดงานดนตรีชีวิตเขาสามารถทำยอดจำหน่ายได้กว่า 33 ล้านชุด
งานดนตรีส่วนใหญ่ของเดนเวอร์ มีจุดเด่นที่การแต่งและร้องเองทั้งหมด รวมถึงการแสดงสดที่เขาจะร้องพร้อมไปกับเล่นกีตาร์โปร่ง โดยเนื้อหาเพลงของเขามักพรรณนาถึงความสุขกับธรรมชาติ, การอุทิศถึงงานดนตรี และความสัมพันธ์ต่างๆที่เต็มไปด้วยความยากลำบากในชีวิตเขา ผลงานของเดนเวอร์ประสบความสำเร็จสามารถขึ้นชาร์ตอันดับสูง ไม่ว่าจะเป็นในชาร์ตคันทรีและเวสต์เทิร์น และบิลบอร์ด 100 เขาได้รับการยืนยันยอดจำหน่ายอัลบั้มระดับทองคำกว่า 12 ครั้ง และทองคำขาวกว่า 4 ครั้ง โดยมีเพลงที่รู้จักกันดีไม่ว่าจะเป็น "Leaving on a Jet Plane" (1967), "Take Me Home, Country Roads" (1971), "Rocky Mountain High" (1972), "Sunshine on My Shoulders" (1973), "Thank God I'm a Country Boy" (1974), "Annie's Song" (1974) และ "Calypso" (1975)
เดนเวอร์ยังได้เคยแสดงภาพยนตร์และรายการโทรทัศน์หลายเรื่อง โดยเฉพาะยิ่งในระหว่างยุค 1970 และ 1980 ต่อมาเขาก็หันกลับมาให้ความสนใจในปัญหาธรรมชาติและสิ่งแวดล้อม โดยผ่านทางเสียงดนตรีของเขา เขายังเคยขึ้นสภาคองเกรสเพื่อพูดถึงกรณีการเซนเซอร์ในงานดนตรีอีกด้วย ความรักในธรรมชาติของเดนเวอร์โดยเฉพาะในรัฐโคโลราโด ที่เขาได้ใช้ชีวิตอยู่ที่นั่นเป็นส่วนใหญ่ในชีวิตเขา รวมถึงงานดนตรีที่มักกล่าวถึงโคโลราโดบ่อยครั้ง ที่รู้กันดีคือเพลง "Rocky Mountain High" ที่ได้รับการบรรจุให้เป็นหนึ่งในสองเพลงประจำรัฐใน ค.ศ. 2007 นอกจากนี้เขายังได้รับการยกย่องให้เป็น "กวีอันทรงเกียรติแห่งรัฐ" ใน ค.ศ. 1974 อีกด้วย เดนเวอร์ มีความชื่นชอบในเครื่องบินเป็นอย่างมาก จนสุดท้ายเขาก็ได้เสียชีวิตลงเมื่ออายุได้ 53 ปี จากอุบัติเหตุเครื่องบินตกซึ่งเขาเป็นนักบินบริเวณอ่าวมอนเทเร ใน ค.ศ. 1997
สตูดิโออัลบั้ม

John Denver Sings (1966)
Rhymes & Reasons (1969)
Take Me to Tomorrow (1970)
Whose Garden Was This (1970)
Poems, Prayers & Promises (1971)
Aerie (1971)
Rocky Mountain High (1972)
Farewell Andromeda (1973)
Back Home Again (1974)
Windsong (1975)
Rocky Mountain Christmas (1975)
Spirit (1976)
I Want to Live (1977)
John Denver (1979)
Autograph (1980)
Some Days Are Diamonds (1981)
Seasons of the Heart (1982)
It's About Time (1983)
Dreamland Express (1985)
One World (1986)
Higher Ground (1988)
Earth Songs (1990)
The Flower That Shattered the Stone (1990)
Different Directions (1991)
All Aboard! (1997)
สันปันน้ำ

สันปันน้ำ (อังกฤษ: drainage divide) คือสันเขาหรือบริเวณที่สูงซึ่งปันน้ำให้ไหลลงสู่แหล่งน้ำแต่ละด้านของสันเขาหรือบริเวณที่สูงนั้น มักปรากฏเป็นแนวตอนบนสุดของทิวเขา เมื่อฝนตกน้ำจะแบ่งออกเป็นสองส่วนไหลลงไปในแต่ล่ะด้าน มักใช้เส้นสันปันน้ำในการแบ่งเขตแดนของประเทศ
สัตว์ประหลาดทะเล

ภาพวาดประกอบของหมึกยักษ์ขณะโจมตีลูกเรือนอติลุส ในนวนิยายวิทยาศาสตร์เรื่อง 20,000 Lieues Sous les Mers หรือใต้ทะเล 20,000 โยชน์ โดย ฌูล แวร์น นักเขียนชาวฝรั่งเศส
สัตว์ประหลาดทะเล (อังกฤษ: Sea monster) เป็นสัตว์ประหลาดหรืออสูรกายที่ปรากฏทั้งในตำนานหรือเทววิทยา  ที่เชื่อกันว่าอาศัยอยู่ในทะเลหรือมหาสมุทร และมักคิดว่ามีขนาดมหึมา สัตว์ประหลาดทะเลมีได้หลายรูปแบบ ได้แก่ มังกรทะเล หรืองูทะเลหรือสัตว์หลายชนิด พวกมันมักมีลำตัวลื่นและมีเกล็ดและมักปรากฏภาพว่าคุกคามเรือหรือพ่นน้ำใส่ คำจำกัดความของคำว่า "สัตว์ประหลาด" เป็นอัตนัย และสัตว์ทะเลบางชนิดอาจได้รับการยอมรับจากสิ่งมีชีวิตที่เป็นที่ยอมรับทางวิทยาศาสตร์ เช่น วาฬ รวมถึงหมีกที่มีขนาดใหญ่
การพบเห็นสัตว์ประหลาดทะเล มีทั่วทุกมุมโลก จนถึงกระทั่งขั้วโลก เช่น มหาสมุทรใต้
การพบเห็นที่ขึ้นชื่อ เช่น ฮันส์ เอดจน์ มิชชันนารีชาวนอร์เวย์ ขณะโดยสารทางเรือเพื่อไปเผยแผ่ศาสนาที่เกาะกรีนแลนด์ว่าได้พบเห็นสัตว์ประหลาดเมื่อวันที่ 6 กรกฎาคม ค.ศ. 1734 ว่ามันมีปากที่แหลมยาว ลำตัวยาว คอยาว มันชูคอขึ้นเหนือน้ำ  มีหนังที่เหี่ยวย่น และมันก็ดำลงไปในน้ำและชูส่วนหางขึ้น โดยประมาณแล้วลำตัวของมันขนาดความยาวพอ ๆ กับเรือที่เขาโดยสารเลยทีเดียว
ซากของสัตว์ประหลาดทะเลถูกรายงานว่าพบเห็นมาตั้งแต่สมัยโบราณ โดยซากที่ระบุไม่ได้จะถูกเรียกว่ากล็อบสเตอร์ กรณีกล็อบสเตอร์ที่ขึ้นชื่อเกิดขึ้นเมื่อปี ค.ศ. 1977 ที่นอกชายฝั่งของนิวซีแลนด์ เมื่อเรือประมงสัญชาติญี่ปุ่นลำหนึ่งชื่อ ซุยโยะ-มะรุ ได้กว้านเอาซากของสิ่งมีชีวิตขนาดใหญ่ขึ้นมาจากใต้ทะเล ซึ่งซากนั้นอยู่ในสภาพเน่าเปื่อยและส่งกลิ่นเหม็นเต็มที่ แต่ทว่ามีรูปลักษณะคล้ายคลึงกับสัตว์เลื้อยคลานทะเลที่สูญพันธุ์ไปแล้วตั้งแต่ยุคก่อนประวัติศาสตร์ คือ เพลสิโอซอร์ ซึ่งได้มีการบันทึกและถ่ายภาพเก็บเอาไว้ ก่อนจะทิ้งลงทะเลไป ต่อมาได้กลายเป็นที่ฮือฮาและสนใจในแวดวงวิทยาศาสตร์อย่างมาก จนกระทั่งถูกประทับลงบนดวงตราไปรษณียากรของบราซิล ซึ่งกรณีนี้ได้ถูกอธิบายโดยเอฟบีไอว่า เป็นซากที่เน่าสลายของปลาฉลามบาสกิน  ในทำนองเดียวกันการทดสอบดีเอ็นเอยืนยันว่าสัตว์ทะเลที่เกยตื้นบนฝั่งของนิวฟันด์แลนด์ ในเดือนสิงหาคม ค.ศ. 2001 ว่าเป็นวาฬสเปิร์ม
ตัวอย่างสัตว์ประหลาดทะเล

| --- | --- |
 ที่ปรากฏตามความเชื่อดั้งเดิม คราเคน  คธูลู  ไซเรน  เลวีอาธาน  ฮิปโปแคมปัส  เงือก  สคิลลา  ทานิวา ในบันเทิงคดีร่วมสมัย ก็อตซิลลา  โมบิดิก:  หมึกยักษ์  กิลล์แมน  จอว์ส สัตว์ที่คล้ายคลึงกัน เนสซี  แคดโบโรซอรัส  แชมป์  โอโกโปโก  เชสซี  มอแรก
ดูเพิ่ม

บลุป
กล็อบสเตอร์
สัตว์เลี้ยงลูกด้วยน้ำนมทางทะเล

สัตว์เลี้ยงลูกด้วยน้ำนมทางทะเล (อังกฤษ: Marine mammals) หรือ สัตว์เลี้ยงลูกด้วยน้ำนมในทะเล  คือ สัตว์เลี้ยงลูกด้วยน้ำนมที่อาศัยอยู่ในทะเลหรืออาศัยอยู่ใกล้ทะเล โดยสัตว์ในกลุ่มนี้มีจำนวนทั้งสิ้น 129 ชนิด (Species) ตัวอย่างของสัตว์ในกลุ่มนี้ ได้แก่ แมวน้ำ วาฬ โลมา วอลรัส หมีขั้วโลก ฯลฯ โดยสัตว์เหล่านี้จำเป็นต้องอาศัยอยู่ใกล้ทะเลหรืออาศัยอยู่ในทะเล เพราะจำเป็นต้องพึ่งพาสิ่งแวดล้อมทางทะเลในการดำรงชีวิต เช่น การหาอาหาร การขยายพันธุ์ ถิ่นที่อยู่ เป็นต้น
นักวิทยาศาสตร์แบ่งสัตว์เหล่านี้ออกเป็น 4 กลุ่ม ได้แก่ Cetaceans (วาฬ โลมา และพอร์พอยส์) Pinnipeds (แมวน้ำ สิงโตทะเล และ วอลรัส) Sirenians (แมนนาที และ พะยูน) และ Fissipeds ซึ่งเป็นกลุ่มของสัตว์กินเนื้อด้วยที่แยกต่างหาก (หมีขั้วโลก และนากทั้ง 2 พันธุ์) Cetaceans and Sirenians นั้นเหมาะที่จะอาศัยอยู่ในมหาสมุทรเพราะเหมาะสมในทางสรีรศาสตร์ ส่วน Pinnipeds และ Semiaquatic ใช้เวลาส่วนใหญ่อยู่ในน้ำแต่จำเป็นต้องขึ้นบกเพื่อขยายพันธุ์และลอกคราบ ส่วนหมีขั้วโลกในกลุ่ม Fissipeds เหมาะที่จะอาศัยอยู่บนบกมากว่า
ในขณะนี้สัตว์เลี้ยงลูกด้วยน้ำนมทางทะเลร้อยละ 23 มีจำนวนประชากรลดลง เนื่องจากการคุกคามโดยมนุษย์ เช่น การล่าวาฬมาทำเป็นอาหาร การล่าวอลรัสเพื่อเอาหนังมาทำเป็นเครื่องนุ่งห่มโดยคนในพื้นที่ เป็นต้น และสภาวะโลกร้อนก็มีผลเช่นกัน เช่น แผ่นน้ำแข็งละลาย ทำให้หมีขั้วโลกไร้ที่อยู่อาศัยและจมน้ำตายทุกปี เป็นต้น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สัตว์เลี้ยงลูกด้วยน้ำนมทางทะเล
สัตยาเคราะห์เกลือ

| --- | --- |
คานธีนำขบวนสัตยาเคราะห์เกลือ
วันที่: 12 มีนาคม 1930 – 5 เมษายน 1930
ที่ตั้ง: สาพรมตี อะห์มดาบาด คุชราต
ชื่ออื่น: การเดินขบวนเกลือทาณฑี, สัตยาเคราะห์เกลือ
ผู้เข้าร่วม: มหาตมา คานธี และอีก 78 บุคคล
การเดินขบวนเกลือ (อังกฤษ: Salt March) หรือ สัตยาเคราะห์เกลือ (อังกฤษ: Salt Satyagraha) หรือ การเดินขบวนทาณฑี (อังกฤษ: Dandi March) เป็นการก่อการดื้อแพ่งโดยสันติในอินเดียใต้อาณานิคมอังกฤษ นำโดยมหาตมา คานธี การเดินขบวนระยะเวลา 24 วัน เริ่มต้นในวันที่ 12 มีนาคม และสิ้นสุดเมื่อ 5 เมษายน 1930 เพื่อเป็นการเรียกร้องโดยตรงในการต่อต้านภาษีและเป็นการประท้วงโดยสันติต่อต้านการผูกขาดอุตสาหกรรมเกลือของอังกฤษในอินเดีย การเดินขบวนนี้ยังเป็นจุดเริ่มต้นในการจุดประกายให้ผู้คนมาเข้าร่วมขบวนการต่อต้านเจ้าอาณานิคมด้วยสันติวิธี การเดินขบวนเริ่มต้นโดยคานธีและอาสาสมัครอีก 78 คนที่เขาวางใย ระยะทางเดินเท้ารวม 387 กิโลเมตร (240 ไมล์) จากสาพรมตีอาศรมไปยังทาณฑี (ในเวลานั้นคือนวสารี ปัจจุบันอยู่ในรัฐคุชราต) ได้มีชาวอินเดียอีกจำนวนมากเข้าร่วมการเดินขบวนระหว่างทาง คานธีกระทำการฝ่าฝืนกฎหมายเกลือของเจ้าอาณานิคมอังกฤษที่เวลา 8:30 นาฬิกา ตอนเช้าของวันที่ 6 เมษายน 1930 และได้จุดประกายให้เกิดการดื้อแพ่งหมู่โดยชาวอินเดียนับล้านคนต่อกฎหมายเกลือของเจ้าอาณานิคมอังกฤษ
หลังคานธีผลิตเกลือโดยการระเหยน้ำทะเลที่ทาณฑี ซึ่งเป็นการทำขัดต่อกฎหมายเกลือของอังกฤษ เสร็จสิ้น คานธีได้เดินเท้าต่อไปทางใต้ เลียบทางชายหาด ผลิตเกลือและเข้าปราศรัยในการพบปะตลอดทาง พรรคคองเกรสเตรียมการสัตยาเคราะห์ครั้งใหญ่ที่ธารสนะซอลต์เวิกส์ (Dharasana Salt Works) ราว 40 km (25 mi) ทางใต้ของทาณฑี กระนั้น คานธีถูกจับกุมเสียก่อนในเวลาเที่ยงคืนของวันที่ 4 ย่าง 5 พฤษภาคม 1930 ไม่กี่วันก่อนสัตยาเคราะห์ใหญ่ที่ธารสนะ การเดินขบวนไปยังทาณฑีและสัตยาเคราะห์ที่ธารสนะได้เรียกความสนใจจากทั่วโลกมาสู่ขบวนการเอกราชอินเดีย มีการรายงานข่าวถึงกรณีนี้มากมาย ขบวนการสัตยาเคราะห์ต่อต้านภาษีเกบือดำเนินต่อไปอีกราวหนึ่งปี ก่อนจะสิ้นสุดเมื่อคานธีถูกปล่อยตัวจากคุกและมีการเจรจากับอุปราช ลอร์ดเออร์วิน ที่การประชุมราวด์เทเบิลครั้งที่สอง แม้มีชาวอินเดียกว่า 60,000 คนที่ถูกคุมขังระหว่างขบวนการสัตยาเคราะห์ กระนั้น อังกฤษก็ไม่ได้ยินยอมต่อข้อเรียกร้อง
ขบวนการสัตยาเคราะห์เกลือของอินเดียมีรากฐานมาจากหลักการประท้วงโดยสันติวิธีที่คานธีเรียกว่า "สัตยาเคราะห์" (แปลโดยหยาบว่า แรงหรือพลังแห่งความจริง) ในต้นปี 1920 คองเกรสแห่งชาติอินเดียเลือกสัตยาเคราะห์เป็นกลวิธีหลักในการเรียกร้องเอกราชจากอินเดีย และมอบหมายคานธีให้เป็นผู้นำการจัดสัตยาเคราะห์ เขาได้เลือกรัฐบัญญัติเกลือปี 1882 ของอังกฤษเป็นเป้าหมายแรกของสัตยาเคราะห์ การเดินขบวนเกลือไปยังทาณฑีและการทุบตีผู้เข้าร่วมการเดินขบวนจากตำรวจเจ้าอาณานิคมได้รับความสนใจในข่าวทั่วโลก เป็นหลักฐานถึงความมีประสิทธิภาพของกลวิธีสัตยาเคราะห์ คำสอนเรื่องสัตยาเคราะห์และการเดินขบวนไปทาณฑีของคานธีมีอิทธิพลอย่างมากต่อผู้นำขบวนการสิทธิพลเมืองในสหรัฐอเมริกา มาร์ติน ลูเธอร์คิง จูเนีบร์, เจมส์ เบเวิล และสมาชิกคนอื่นในขบวนการสิทธิพลเมืองในทศวรรษ 1960s การเดินขบวนนี้ถือเป็นการต่อต้านครั้งสำคัญที่สุดต่ออังกฤษนับตั้งแต่ขบวนการปฏิเสธความร่วมมือในปี 1920–22 และเป็นการก่อการครั้งสำคัญทันทีหลังการประกาศเอกราชและการปกครองตนเอง ปูรณสวราช ของคองเกรสแห่งชาติอินเดียเมื่อ 26 มกราคม 1930
บรรณานุกรม

Ackerman, Peter (2000). A Force More Powerful: A Century of Nonviolent Conflict. Palgrave Macmillan. ISBN 0312240503. {{cite book}}: ไม่รู้จักพารามิเตอร์ |coauthors= ถูกละเว้น แนะนำ (|author=) (help)
Gandhi, Mahatma (1996). Selected Political Writings. Hackett Publishing Company. ISBN 0872203301. {{cite book}}: ไม่รู้จักพารามิเตอร์ |coauthors= ถูกละเว้น แนะนำ (|author=) (help)
Johnson, Richard L. (2005). Gandhi's Experiments With Truth: Essential Writings By And About Mahatma Gandhi. Lexington Books. ISBN 0739111434.
แหล่งข้อมูลอื่น

Newsreel footage of Salt Satyagraha
The Salt March
สันนิบาตคาทอลิกฝรั่งเศส

ขบวนแห่ของสันนิบาตคาทอลิกฝรั่งเศสในปารีสในปี ค.ศ. 1590
สันนิบาตคาทอลิกฝรั่งเศส (อังกฤษ: French Catholic League หรือ Holy League) เป็นขบวนการที่มีบทบาทสำคัญในสงครามศาสนาของฝรั่งเศสที่ก่อตั้งขึ้นโดยอองรีที่ 1 ดยุคแห่งกีสในปี ค.ศ. 1576 สันนิบาตคาทอลิกฝรั่งเศสเป็นองค์การที่มีวัตถุประสงค์อันรุนแรง ในความต้องการที่จะกำจัดโปรเตสแตนต์--หรือที่เรียกว่าคาลวินิสต์ หรือ อูเกอโนต์--ให้หมดสิ้นไปจากฝรั่งเศสระหว่างการปฏิรูปศาสนาของนิกายโปรเตสแตนต์
สันนิบาตคาทอลิกได้รับการสนับสนุนจาก
สมเด็จพระสันตะปาปาซิกส์ตุสที่ 5, เยซูอิด และพระเจ้าฟิลิปที่ 2 แห่งสเปน
ดูเพิ่ม

สันนิบาตคาทอลิกเยอรมัน
สัญญาอนุญาตของสถาบันเทคโนโลยีแมสซาชูเซตส์

| --- | --- |

Publisher: Massachusetts Institute of Technology
SPDX identifier: MIT (see list for more)
Debian FSG compatible: Yes
FSF approved: Yes
OSI approved: Yes
GPL compatible: Yes
Copyleft: No
Linking from code with a different licence: Yes
สัญญาอนุญาตของสถาบันเทคโนโลยีแมสซาชูเซตส์ หรือ สัญญาอนุญาตเอ็มไอที (อังกฤษ: MIT License) เป็นสัญญาอนุญาตซอฟต์แวร์เสรีที่สร้างขึ้นในช่วงปลายคริสต์ทศวรรษ 1980 โดยสถาบันเทคโนโลยีแมสซาชูเซตส์ (MIT) มีลักษณะเป็นสัญญาอนุญาตซอฟต์แวร์เสรีที่มีข้อจำกัดน้อย (Permissive License) โดยอนุญาตให้นำซอฟต์แวร์ที่มีลิขสิทธิ์ชนิดดังกล่าวไปประกอบเป็นส่วนหนึ่งของซอฟต์แวร์กรรมสิทธิ์ได้ โดยที่ชุดซอฟต์แวร์ที่แจกจ่ายไปนั้นต้องมีข้อความในสัญญาอนุญาตเอ็มไอที
ซอฟต์แวร์กรรมสิทธิ์ที่ใช้งานที่อยู่ภายใต้สัญญาอนุญาตเอ็มไอทีนี้ยังคงสภาพของความเป็นซอฟต์แวร์กรรมสิทธิ์อยู่ สัญญาอนุญาตดังกล่าวสามารถใช้กับสัญญาอนุญาตสาธารณะทั่วไปของกนู (GPL) ได้ ทำให้สามารถทำการรวมและแจกจ่ายซอฟต์แวร์ GPL คู่กับซอฟต์แวร์ที่ใช้สัญญาอนุญาตเอ็มไอทีได้
โปรเจกต์ที่มีชี่อเสียงที่ใช้สัญญาอนุญาตของสถาบันเทคโนโลยีแมสซาชูเซตส์ประกอบไปด้วย X Window System, Ruby on Rails, Nim, Node.js, Lua, และ jQuery. บริษัทที่มีชี่อเสียงที่ใช้สัญญาอนุญาตของสถาบันเทคโนโลยีแมสซาชูเซตส์ประกอบไปด้วย  Microsoft (.NET), Google (Angular), and Meta (React).
ข้อตกลงในใบอนุญาต

ข้อตกลงเป็นดังต่อไปนี้:
Copyright (c) <year> <copyright holders>

Permission is hereby granted, free of charge, to any person obtaining a copy
of this software and associated documentation files (the "Software"), to deal
in the Software without restriction, including without limitation the rights
to use, copy, modify, merge, publish, distribute, sublicense, and/or sell
copies of the Software, and to permit persons to whom the Software is
furnished to do so, subject to the following conditions:

The above copyright notice and this permission notice shall be included in all
copies or substantial portions of the Software.

THE SOFTWARE IS PROVIDED "AS IS", WITHOUT WARRANTY OF ANY KIND, EXPRESS OR
IMPLIED, INCLUDING BUT NOT LIMITED TO THE WARRANTIES OF MERCHANTABILITY,
FITNESS FOR A PARTICULAR PURPOSE AND NONINFRINGEMENT. IN NO EVENT SHALL THE
AUTHORS OR COPYRIGHT HOLDERS BE LIABLE FOR ANY CLAIM, DAMAGES OR OTHER
LIABILITY, WHETHER IN AN ACTION OF CONTRACT, TORT OR OTHERWISE, ARISING FROM,
OUT OF OR IN CONNECTION WITH THE SOFTWARE OR THE USE OR OTHER DEALINGS IN THE
SOFTWARE.
อ่านเพิ่ม

Mitchell, Kyle E. (2016-09-21). "The MIT License, Line by Line". /dev/lawyer. เก็บจากแหล่งเดิมเมื่อ 2016-09-28. สืบค้นเมื่อ 2016-09-28.
แหล่งข้อมูลอื่น

MIT License variants
The MIT License template (Open Source Initiative official site)
Expat License เก็บถาวร 2022-07-21 ที่ เวย์แบ็กแมชชีน
X11 License
สัมพจนัย

สัมพจนัย (อังกฤษ: synecdoche) มาจากคำภาษากรีกว่า  συνεκδοχή, อ่านว่า ซู-เนค-โด-แค;  (จากคำอุปสรรค "συν-" แปลว่า ร่วมกัน, คำบุพบท "εκ" แปลว่า จาก และ คำกริยา ἐκδέχομαι แปลว่า ได้รับ) แปลตรงตัวได้ว่า "ได้รับมาจากสิ่งอื่น" เป็นภาพพจน์ (figure of speech) ประเภทหนึ่ง ซึ่งหมายถึง การสร้างความเข้าเกี่ยวกับสิ่งหนึ่งด้วยการอ้างถึงสิ่งอื่นที่เป็นส่วนประกอบของมัน เช่น คำที่ใช้ในสื่อกีฬาว่า "แข้งอาร์เจนติน่า" ซึ่งหมายถึงนักฟุตบอลจากอาร์เจนติน่า โดยจะเห็นได้ว่าคำว่า "แข้ง" ซึ่งเป็นส่วนหนึ่งของร่างกาย สามารถใช้สื่อความหมายถึง "บุคคลที่เป็นนักกีฬาฟุตบอลอาชีพ" ได้
คำประเภทสัมพจนัย ถือว่าเป็นกลุ่มย่อยกลุ่มหนึ่งของ คำนามนัย (Metonymy) ซึ่งเป็นภาพพจน์ประเภทที่ใช้ "ชื่อเฉพาะ" เพื่อสื่อถึงสิ่งที่ใหญ่กว่า เช่น การใช้ชื่อตึก "เพนตากอน" เพื่อสื่อถึงกระทรวงกลาโหมของสหรัฐอเมริกา   โดย "สัมพจนัย" เป็นภาพพจน์ที่ใช้อธิบายแนวคิดหรือมโนทัศน์ที่มีความหมายต่อไปนี้
ส่วนหนึ่งของบางสิ่ง ที่ใช้อ้างถึงส่วนทั้งหมดของสิ่งนั้น (pars pro toto) หรือ
ส่วนทั้งหมดของบางสิ่ง ที่ใช้อ้างถึงส่วนหนึ่งของสิ่งนั้น (totum pro parte) หรือ
การจำแนกเจาะจงของบางสิ่ง ที่ใช้อ้างถึงการจำแนกที่ใหญ่กว่า ทั่วไปมากกว่า หรือ
การจำแนกทั่วไปของบางสิ่ง ที่ใช้อ้างถึงการจำแนกที่เล็กกว่า เจาะจงมากกว่า หรือ
วัสดุอย่างหนึ่ง ที่ใช้อ้างถึงวัตถุที่ประกอบขึ้นจากวัสดุนั้น หรือ
วัตถุอย่างหนึ่ง ที่ใช้อ้างถึงวัสดุที่นำมาประกอบขึ้นเป็นวัตถุนั้น
สัตว์น้ำ

Longfin sculpin (Jordania zonope)
Cetacea (อันดับฐานวาฬและโลมา) สัตว์น้ำ
สัตว์น้ำ (อังกฤษ: aquatic animal) หมายถึง สัตว์ที่อาศัยในน้ำหรือมีวงจรชีวิตส่วนหนึ่งอยู่ในน้ำหรืออาศัยอยู่ในบริเวณที่น้ำท่วมถึง เช่น ปลา กุ้ง ปู แมงดาทะเล หอย เต่า ตะพาบน้ำ จระเข้ รวมทั้งไข่ของสัตว์น้ำนั้น สัตว์น้ำจำพวกเลี้ยงลูกด้วยนม ปลิงทะเล ฟองน้ำ หินปะการัง กัลปังหา และสาหร่ายทะเล ทั้งนี้ รวมทั้งซากหรือส่วนหนึ่งส่วนใดของสัตว์น้ำเหล่านั้น และหมายความรวมถึงพันธุ์ไม้น้ำ ตามที่ได้มีพระราชกฤษฎีการะบุชื่อ
สัตว์น้ำต่างถิ่น

ดูเพิ่ม: ชนิดพันธุ์ต่างถิ่น
สัตว์น้ำต่างถิ่น หมายถึงสัตว์น้ำที่ไม่ได้อยู่ หรือมีถิ่นกำเนิดในท้องที่หรือสิ่งแวดล้อมนั้นๆ โดยอาจจะถูกนำมาทั้งด้วยความตั้งใจหรือไม่ตั้งใจของมนุษย์ หรืออาจมาอยู่ ณ สถานที่นั้นๆด้วยอุบัติเหตุทางธรรมชาติ สำหรับสัตว์น้ำต่างถิ่นในประเทศไทย ได้มีการนำเข้ามาตั้งแต่สมัยกรุงศรีอยุธยา คือ ปลาเงินปลาทอง (Carassius auratus) เพื่อใช้เพาะเลี้ยงเป็นอาหารและสัตว์น้ำสวยงาม ปัจจุบันพบว่ามีสัตว์น้ำต่างถิ่นในประเทศไทยมากกว่า 1,100 ชนิด จากประเทศต่าง ๆ เช่น ปลา ประมาณ 1,000 ชนิด สัตว์สะเทินน้ำสะเทินบก ประมาณ 50 ชนิด สัตว์เลื้อยคลาน ประมาณ 50 ชนิด หอย 3 ชนิด กุ้ง ปู 8 ชนิด